Leo Neigebauers

Leo Neigebauers (; dzimis  Gerlicā) ir Vācijas vieglatlēts, startē desmitcīņas sacensībās un septiņcīņā telpās. Viņš ir 2025. gada pasaules čempions un  sudraba medaļas ieguvējs desmitcīņā.

 Karjera 
Viņa māte ir vāciete, bet tēvs ir no Kamerūnas. Ar vieglatlētiku sāka nodarboties sešu gadu vecumā. Līdz 15 gadu vecumam spēlēja arī futbolu, bet tad pārtrauca, lai pilnībā pievērstos daudzcīņai. Pirmais starptautiskais panākums bija 2017. gada Pasaules U-18 čempionātā Nairobi, kur viņš izcīnīja bronzas medaļu. 2019. gada Eiropas U-20 čempionātā Burosā ieguva 4. vietu. 2019. gadā sāka studēt ekonomiku Teksasas Universitātē Ostinā un pārstāvēt universitātes sporta komandu Texas Longhorns.

2022. gada Pasaules čempionātā Jūdžīnā ieguva 10. vietu. 2023. gada jūnijā 22 gadu vecumā viņš sasniedza 8836 punktus un uzvarēja NCAA ASV koledžu čempionātā Ostinā, par četriem punktiem labojot 39 gadus veco Vācijas rekordu desmitcīņā, kas pirms tam piederēja Jirgenam Hingsenam. 2023. gada Pasaules čempionātā Budapeštā viņš ar 8645 punktiem ieņēma piekto vietu.

2024. gada martā uzvarēja NCAA čempionātā telpās septiņcīņā, sasniedzot 6347 punktus un labojot Vācijas rekordu. 2024. gada 6. jūnijā Neigebauers vēlreiz uzvarēja NCAA čempionātā desmitcīņā. Jūdžīnā notiekošajās sacensībās viņš uzlaboja sev piederošo Vācijas rekordu par 125 punktiem (ieguva 8961 punktu) un sasniedza sezonas labāko rezultātu pasaulē un sesto visu laiku labāko rezultātu vēsturē.  Parīzē izcīnīja sudraba medaļu, piekāpjoties norvēģu daudzcīņniekam Markusam Rūtam.

2025. gada 1. jūnijā Gecisā notikušajās Hypo-Meeting sacensībās viņš ieguva piekto vietu ar 8555 punktiem. 2025. gada Pasaules čempionātā Tokijā izcīnīja zelta medaļu, iegūstot 8804 punktus.

 Sasniegumi 
2017Pasaules U-18 čempionāts 3.Desmitcīņa (U18)72082019Eiropas U-20 čempionāts4.Desmitcīņa (U20)76692022Pasaules čempionāts10.Desmitcīņa81822023Pasaules čempionāts5.Desmitcīņa86452024Olimpiskās spēles2.Desmitcīņa87482025Pasaules čempionāts1.Desmitcīņa8804

 Atsauces 

 Ārējās saites 

Kategorija:2000. gadā dzimušie
Kategorija:Saksijā dzimušie
Kategorija:Vācijas vieglatlēti
Kategorija:Desmitcīņnieki
Kategorija:2024. gada vasaras olimpisko spēļu dalībnieki
Kategorija:Vācijas olimpiskie sudraba medaļnieki
Kategorija:Olimpiskie sudraba medaļnieki vieglatlētikā